Земеделието в ЕС и новата ОСП след 2020 година | Агробизнес | Български Фермер
Обширен международен форум в София ще акцентира на предложения и проблеми
Шестата Научно-приложна международна конференция на тема: "Европейското земеделие и новата ОСП 2021-2027: Предизвикателства и възможности" се организира от Института по аграрна икономика и се финансира от Фонд "Научни изследвания".
Конференцията ще допринeсe за сближаване на научните изследвания и практиката в областта на земеделието и развитието на селските райони и за обмяна на опит между сектори и държави.
Ще бъдат събрани на едно място учени и изследователи от България и много страни, които са представители на агробизнеса, браншови организации, експерти и медии.
Форумът е в дните от 23 до 25 октомври 2019 г. в София.
В богатата му програма с акценти върху новата ОСП след 2020 г. ще участват агроминистър Десислава Танева, председателят на ССА проф. Мартин Банов, шефът на Института по аграрна икономика доц. Божидар Иванов, проф. Пламен Мишев от УНСС, учени и експерти от Италия, Унгария, Прага, Румъния, Северна Македония с интересни изказвания и предложения.
Според доц.Божидар Иванов /на снимката/ аграрната икономика отново ще е в подкрепа на земеделието за новия програмен период и ще подпомага аграрната политика на държавата в нейния нелек път на промени и предизвикателства.